cyanic-selkie/wikianc huggingface dataset:
Էնդրյու Կյունենեն
էնդրյու Ֆիլիպ Կյունենեն (Andrew Phillip Cunanan, ), ամերիկացի սերիական մարդասպան, որի զոհն Է դարձել առնվազն հինգ մարդ, այդ թվում՝ մոդելավորող Ջաննի Վերսաչեն և անշարժ գույքի կառուցապատող Լի Միգլինը։ Կյունենենի սպանությունների շարքն ավարտվել է հուլիսի 23-ին հրազենով ինքնասպանությամբ։ Նա 27 տարեկան էր։
Իր կյանքի վերջին տարիներին Կյունենենը մշտական աշխատանք չի ունեցել։ Նա հարաբերություններ է ունեցել հարուստ տարեց տղամարդկանց հետ և ծախսել նրանց փողերը՝ փորձելով տպավորություն թողնել տեղի գեյ համայնքի վրա ։
Վաղ կյանք և կրթություն
Էնդրյու Ֆիլիպ Կյունենենը ծնվել է 1969 թվականի օգոստոսի 31-ին Կալիֆոռնիայի Նեշնլ Սիթիում՝ ֆիլիպինյան ծագում ունեցող ամերիկացի Մոդեստո Կյունենենի և իտալական ծագում ունեցող ամերիկուհի Մերի Էնն Շիլաչիի ընտանիքում։ Որդու ծննդյան պահին Մոդեստո Կյունենենը ծառայում էր որպես սպա Վիետնամի պատերազմում ԱՄՆ ռազմածովային ուժերի կազմում։ Ռազմածովային նավատորմից հեռանալուց հետո նա աշխատել է որպես բորսային հետախույզ։ Իր պատանեկության տարիներին Կյունենենը ապրել է Բոնիտայում և հաճախել է Բոնիտ Վիստայի միջնակարգ դպրոց ։
1981 թվականին Կյունենենի հայրը նրան տարել է եպիսկոպոսական անկախ ցերեկային դպրոց, որը գտնվում էր Սան Դիեգոյի Լա Հոլիայի հարուստ թաղամասում, որտեղ նրա որդին հանդիպել է Էլիզաբեթ Քոութի լավագույն ընկերուհու հետ։ Կյունենենի դպրոցում հիշում էին որպես պայծառ և շատախոս։ Նրա IQ թեստավորման արդյունքը 142 է եղել։ Դեսահաս տարիքում նա ձեռք է բերել ստախոսի համբավ, որը ֆանտաստիկ պատմություններ էր պատմում իր ընտանիքի և անձնական կյանքի մասին։
1988 թվականին, երբ Էնդրյուն 19 տարեկան էր, Մոդեստոն լքել է իր ընտանիքը և տեղափոխվել Ֆիլիպիններ, որպեսզի խուսափի կալանքից։ Նույն թվականին Կյունենենը, որը ավագ դպրոցում գեյ էր համարվում և նույնիսկ այն ժամանակ կապեր ուներ հարուստ տարեց տղամարդկանց հետ, սկսել է հաճախել տեղի գեյ ակումբներ և ռեստորաններ։ Այնուհետև նրա կրոնապաշտ մայրը՝ Մերի Էննը, իմացել է, որ իր տղան համասեռական է։
Վեճի ժամանակ Կյունենենը հրել է մորը, հարվածել է պատին և ստացել ուսի ջարդվածք։ Իր վարքագծի վերաբերյալ ավելի ուշ ստուգման հաշվետվությունները ցույց է տվել, որ նա տառապել է անձի ասոցիալական խանգարումից։ Նրան խորթ էր զղջման և կարեկցանքի զգացումը։
1987 թվականին միջնակարգ դպրոցն ավարտելուց հետո Կյունենենն ընդունվել է Սան Դիեգոյի Կալիֆոռնիայի համալսարան, որտեղ ուսումնասիրել է ամերիկյան պատմություն։ Հեռանալուց հետո երկու տարի բնակություն է հաստատել Սան Ֆրանցիսկոյի Կաստրոյի շրջանում և տեղափոխվել է Էլիզաբեթ Քոութի և նրա ընկեր Ֆիլ Մերիլլի մոտ։
Ջեֆրի Թրեյլ
Կյունենենի սպանությունների շարքն սկսվել է 1997 թվականի ապրիլի 27-ին Մինեապոլիսում՝ նրա մտերիմ ընկեր Ջեֆրի Թրեյլի՝ ԱՄՆ ռազմածովային ուժերի նախկին սպայի և պրոպանի վաճառողի սպանությունից։ Վեճի ընթացքում Կյունենենը Թրեյլին ատաղձագործի մուրճով ծեծել է մինչ մահ, որից հետո գորգի մեջ փաթաթված նրա մարմինը թողել է ճարտարապետ Դևիդ Մեդսոնի բնակարանում։
Լի Միգլին
Կյունենենի հաջորդ զոհը դարձել է 72-ամյա անշարժ գույքի դևելոպեր Լի Միգլինը, որը սպանվել է 1997 թվականի մայիսի 4-ին։ Նրա մարմինը հայտնաբերվել է կպչաժապավենով փաթաթված ձեռքերով, ոտքերով և գլխով, որից հետո Միգլինը պտուտակահանով ստացել է ավելի քան 20 հարված, իսկ նրա կոկորդը կտրվել է դանակով ։ Միգլին Կյունենենի սպանությունից հետո մտել է ՀԴԲ-ի կողմից ամենաշատ որոնվող փախստականների ցուցակի մեջ, որտեղ դարձել է 449-րդ փախստականը։
Ուիլյամ Ռիզ
Հինգ օր անց Կյունենենը, վերցնելով Միգլինի մեքենան, Նյու Ջերսիի Փեյնսվիլ քաղաքում գտել է իր չորրորդ զոհին։ Կյունենենը գնդակահարել է 45-ամյա պահակ Ուիլյամ Ռիզին, որից հետո գողացել է նրա կարմիր պիկապը։ Չնայած այն հանգամանքին, որ հետաքննությունն ուղղված էր Ռիզի գողացված փիքափի որոնմանը, Կյունենենը երկու ամիս «թաքնվել է» Մայամի Բիչում ։ Նա նույնիսկ օգտագործել է իր սեփական անունը, երբ գրավատանը գրավ է դրել իր գողացված առարկան՝ գիտակցելով, որ ոստիկանությունը ստուգելու է գրավատան գրառումները ։
Ջաննի Վերսաչե
1997 թվականի հուլիսի 15-ին Մայամի Բիչի իր առանձնատան աստիճաններին Կյունենենը սպանել է իտալացի դիզայներ Ջաննի Վերսաչեին՝ երկու անգամ կրակելով նրա վրա։ Վկան հետապնդման փորձ է ձեռնարկել Կյունենենի նկատմամբ, սակայն չի կարողացել բռնել նրան ։ Ահազանգին արձագանքած ոստիկանությունը մոտակա ավտոտնակում հայտնաբերել է Ռիզից գողացված փիքափը, որտեղ հայտնաբերվել է Կյունենենի հագուստը, կեղծ անձնագիր և իր կատարած սպանությունների մասին լրագրերի կտրածոներ։
Մահ
Մայամի Բիչի ջրի վրայի տան ձեղնահարկում գտնվող ննջասենյակում հուլիսի 23-ին՝ Վերսաչեի սպանությունից ութ օր անց, Կյունենենն ինքնասպան է եղել բերանի մեջ կրակելով։ Կյունենենն օգտագործել է 40 S&W Taurus PT92 տրամաչափի կիսաավտոմատ ատրճանակ, որը նա գողացել էր Ջեֆ Թրեյլից՝ իր հինգ զոհերից առաջինից։ Այդ նույն զենքն էր նա օգտագործել Մեդսոնի, Ռիզի և Վերսաչեի սպանության համար։
Կյունենենի աճյունը թաղված է Սան Դիեգոյի Սուրբ Խաչի գերեզմանատանը գտնվող դամբարանում։
Դրդապատճառ
Կյունենենի դրդապատճառն անհայտ է։ Սպանությունների ընթացքում հասարակության և մամուլի կողմից բազմաթիվ ենթադրություններ են եղել, որոնք կապված էին ՄԻԱՎ-ով վարակվելու հետ։ Սակայն դիահերձումը ցույց է տվել, որ նա ՄԻԱՎ-ով վարակված չէ։
Ոստիկանությունը խուզարկել է լողացող տունը, որտեղ Կյունենենը մահացել է։ Նա այնտեղ չի թողել որևէ գրառում կամ անձնական իրեր։ Դա զարմացրել է քննիչներին, քանի որ հարուստ տարեցներից թանկարժեք իրեր ձեռք բերելու հեղինակություն ուներ։ Քիչ բան կարող էր օգնել քննությանը․ այդ բացառություններից էին հիդրոկորտիզոնի սերուցքով մի քանի պարկուճները և Լյուիսի գեղարվեստական գրականության բավականին ընդարձակ հավաքածուն։
Ծանոթագրություններ
Կատեգորիա:Ամերիկացի սերիական մարդասպաններ Կատեգորիա:Ամերիկացի հանցագործներ Կատեգորիա:Ինքնասպաններ Կատեգորիա:20-րդ դարի ամերիկացի հանցագործներ
Հարություն Արզումանյան
Հարություն Սևակի Արզումանյան, հայ դիրիժոր։ Երևանի Կոմիտասի անվան պետական կոնսերվատորիայի պրոֆեսոր։ Գրականագետ, բանասիրական գիտությունների դոկտոր, պրոֆեսոր Սևակ Արզումանյանի որդին է։
Կենսագրություն
Հարություն Արզումանյանը ծնվել է 1971 թվականին Երևանում։ Սովորել է որպես ջութակահար, այնուհետև իբրև դիրիժոր։ 1998-2000 թվականներին եղել է Էմին Խաչատուրյանի օգնականը, այնուհետև կատարելագործել է վարպետությունը Կոնրադ ֆոն Աբելի և Դոմինիկ Ռուիցի մոտ (Ֆրանսիա, Գերմանիա) ։
2000 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի դիրիժոր։ Ղեկավարել է մի քանի տասնյակ ներկայացումներ՝ «Աիդա», «Տրուբադուր», «Տրավիատա», «Ալեկո», «Դավիթ Բեկ», «Ալմաստ», «Արշակ Բ», «Դոն Ժուան» և այլն ։
«Նոր անուններ», «Վերադարձի», «Ազգային պատկերասրահ» միջազգային փառատոնների դիրիժորն է ։
Ա. Սպենդիարյանի անվան երաժշտական մասնագիտական դպրոցի նվագախմբի հիմնադիր ու գեղարվեստական ղեկավար ։
Հյուրախաղերով շրջագայել է Գերմանիայում, Իտալիայում, Բուլղարիայում, Լատվիայում, Լեհաստանում, Ուկրաինայում, Ռուսաստանում, Վրաստանում, Խորվաթիայում, Թաիլանդում և այլուր ։
Ծանոթագրություններ
Կատեգորիա:Հայ դիրիժորներ
Բանականության խաղեր
Բանականության խաղեր (A Beautiful Mind - «Հիանալի խելք» (բանականություն) ), Սիլվիա Նազարի համանուն գրքի հիման վրա Ռոն Հովարդի կողմից նկարահանված կենսագրական դրաման տնտեսագիտության բնագավառում նոբելյան մրցանակակիր Ջոն Նեշի մասին ։ Գիրքը 1998 թվականին ներկայացվել է Պուլիտցերյան մրցանակի։ Ֆիլմի սցենարը գրել է Ակիվա Գոլդսմանը։ Գլխավոր դերերում հանդես է գալիս Ռասել Քրոուն։ Ֆիլմում նկարահանվել են նաև Ջենիֆեր Քոնելին, Էդ Հարիսը, Քրիստոֆեր Պլամմերը և Պոլ Բետանին։ Ֆիլմն արժանացել է չորս Օսկարի (լավագույն ֆիլմ, լավագույն ադապտացված սցենար, լավագույն ռեժիսոր, երկրորդ պլանի լավագույն դերասանուհի՝ Ջենիֆեր Քոնելի), մեկ «Ոսկե գլոբուս» (մրցանակն ստացել է Ռասել Քրոուն տղամարդու լավագույն դերակատարման համար) և մի քանի BAFTA մրցանակների։ Ֆիլմի պրեմիերան կայացել է 2001 թվականի դեկտեմբերի 21-ին ԱՄՆ-ում ։ Ֆիլմն արժանացել է քննադատների դրական գնահատականին և ունեցել ավելի քան 300 մլն դոլարի շահույթ ամբողջ աշխարհում։
Երիտասարդ հանճար Ջոն Նեշի մոտ դեռ վաղ տարիքում սկսում է զարգանալ պարանոիկ շիզոֆրենիա, որն ուղեկցվում էր հալյուցինացիաներով։ Հիվանդությունը զարգանում է և սկսում վտանգ ներկայացնել նրա աշխատանքի և կնոջ ու ընկերների հետ հարաբերությունների համար։
Ֆիլմը քննադատվել է էկրանին Նեշի կյանքի որոշ բնագավառների ոչ ճիշտ ներկայացման համար։ Ֆիլմում ցուցադրվում են Նեշի ինչպես լսողական, այնպես էլ տեսողական հալյուցինացիաները, այնինչ իրականում դրանք եղել են բացառապես լսողական ։
Սյուժե
1947 թվականին Ջոն Նեշը ժամանում է Փրինսթոնի համալսարան և այնտեղ նա հանդիպում է իր նման մի խումբ խոստումնալից մաթեմատիկոս ուսանողների՝ Ռիչարդ Սոլին, Էյնսլիին, Բենդերին և իր սենյակում բնակվող Շառլ Հերմանին, ով գրականություն էր սովորում։ Նեշը մշակում և հրապարակում է գիտական հոդված, որի շնորհիվ նա հրավեր է ստանում Մասսաչուսեթսի համալսարանից աշխատելու համար, որտեղ նրան են միանում Սոլը և Բենդերը։
Մի քանի տարի անց Նեշը Պենտագոնի կողմից հրավիրվում է աշխատանքի՝ թշնամու ծածկագրերը վերծանելու համար։ Որոշ ժամանակ անց նա նոր առաջադրանքներ է ստանում խորհրդավոր ղեկավարի՝ Վիլիամ Փարչերի կողմից, ով ներկայանում է որպես Ամերիկայի Միացյան Նահագների պաշտպանության դեպարտամենտի անդամ։ Աշխատանքը գնալով ավելի է գրավում Նեշին, իսկ այդ ընթացքում նա ամուսնանում է համալսարանում ուսանող Ալիսիա Լարդի հետ։ Ալիսիան ժամանակի ընթացքում նկատում է ամուսնու տարօրինակ պահվածքը, իսկ որոշ ժամանակ անց նրան հայտնում են, որ Նեշը տառապում է պարանոիկ շիզոֆրենիա կոչվող հիվանդությամբ։
Դերասանական կազմ
• Ռասսել Քրոու - Ջոն Ֆորբս Նեշ
• Էդ Հարրիս - Վիլիամ Փարչեր
• Ջենիֆեր Քոննելի - Ալիսիա Նեշ
• Փոլ Բեթանի - Չարլզ Հերման
• Քրիստոֆեր Պլամմեր - Ռուոզեն
• Ադամ Գոլդբերգ - Սոլ
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:2001 ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Imagine Entertainment ֆիլմեր Կատեգորիա:Universal Pictures ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ռոն Հովարդի ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:2000-ականների դրամա ֆիլմեր Կատեգորիա:2000-ականների ֆիլմեր Կատեգորիա:BAFTA մրցանակի դափնեկիրներ Կատեգորիա:Ֆիլմեր, որոնց գործողությունները տեղի են ունենում 1960-ականներին Կատեգորիա:Օսկարակիրներ
Վարազշապուհ Պալունի
Վարազշապուհ Պալունի, հայ նախարար Մարզպանական Հայաստանում, Վասպուրական աշխարհի Պալունիք գավառի տանուտերը, մարզպան Վասակ Սյունու զինակիցը, Պալունիների նախարարական տոհմից ։
Վարդանանց պատերազմ
Իշխան Վարազշապուհ Պալունին, 449 թվականին, մասնակցում է Պարսից Հազկերտ Բ-ի հրովարտակի պատասխանին Արտաշատի ժողովում։ Ապստամբների երկպառակտման պատճառով, դառնում է Հայոց մարզպան Վասակ Սյունու կողմնակիցը ընդդեմ Վարդան Մամիկոնյանի և նրա կուսակիցների։ Վարդանանց պատերազմից հետո, Ատրորմիզդ մարզպանի հրամանով գնում է սպարապետ Վարդան Մամիկոնյանի եղբոր՝ Հմայակ Մամիկոնյանի դեմ և ջարդում նրան  ։
Ծանոթագրություններ
Կատեգորիա:Պալունիներ Կատեգորիա:Հայ նախարարներ
Սմիլտենեի շրջան
Սմիլտենեի շրջան(Smiltenes novads), վարչատարածքային միավոր Լատվիայի հյուսիսային մասում՝ Վիձեմե մարզում։ Շրջանը բաղկացած է ութ ավաններից և Սմիլտենե քաղաքից, որն էլ համարվում է շրջանի կենտրոնը։
Սահմանակցում է Ռաունայի, Վեցպիեբալգայի, Բևերինայի, Վալկայի, Ստրենչիի, Ապեի և Գուլբենեի շրջանների հետ։
Շրջանի բնակչությունը 2010 թվականի հունվարի 1-ի տվյալներով կազմել է 14 276 մարդ ։
Շրջանի մակերեսը կազմում է 949 կմ² ։
Շրջանը կազմավորվել է 2009 թվականի հուլիսի 1-ին։
Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ։
Ուկրաինայի Չայկովսկու անվան ազգային երաժշտական ակադեմիա
Չայկովսկու անվան Ուկրաինայի ազգային երաժշտական ակադեմիա (Національна музична академія України імені Петра Чайковського) կամ Կիևի կոնսերվատորիա, բարձրագույն երաժշտական կրթական հաստատություն Ուկրաինայում։
Պատմություն
Կիևի կոնսերվատորիան հիմնադրվել է 1913 թվականի նոյեմբերի 3-ին Ռուսական երաժշտական ​​ընկերության երաժշտական ​​քոլեջի Կիևի լսարանում։ Այն ղեկավարել են Սերգեյ Ռախմանինովը և Ալեքսանդր Գլազունովը։ Առաջին տնօրեններն են եղել Վ. Պուխալսկին (1913) և Ռեյնգոլդ Գլիերը (1914-1920)։ 1925 թվականին ցածր դասարաններն անջատվել են կոնսերվատորիայից՝ երաժշտական քոլեջի ձևավորման նպատակով, իսկ բարձր դասարանները միացվել են նախկին մասնավոր Նիկոլայ Լիսենկոյի անվան երաժշտության և դրամայի ինստիտուտին (այժմ՝ Կարպենկո-Կարիի թատրոնի, կինոյի և հեռուստատեսության Կիևի ազգային համալսարան)։ Վիկտոր Կոսենկոն դասավանդել է երկու հաստատություններում։
Երբ 1934 թվականին Կիևը կրկին դարձավ Ուկրաինայի մայրաքաղաք, կոնսերվատորիան զարթոնք ապրեց։ Նիկոլայ Լիսենկոյի անվան երաժշտության և դրամայի ինստիտուտը լուծարվեց, իսկ նրա երաժշտության բաժինը ետ միաձուլվեցին երաժշտական քոլեջին, միաժամանակ դերասանական բաժինը հիմք ծառայեց Լես Կուրբասի անվան Կիևի պետական թատերական ինստիտուտի ստեղծման համար։ 1938 թվականին կոնսերվատորիան արժանացել է Լենինի շքանշան մրցանակի։ 1940 թվականին կոնսերվատորիան կոչվել է Պյոտր Չայկովսկու անունով։ 1995 թվականին Ուկրաինայի նախագահը բարձրացրեց կոնսերվատորիայի կարգավիճակը. այն վերանվանվեց Պյոտր Չայկովսկու անվան Ուկրաինայի ազգային երաժշտական ակադեմիա։
Ուրգիվայամ
Ուրգիվայամ (Ургываям), գետ Կամչատկայի թերակղզի, Ռուսաստանում։ Գետի երկարությունը մոտ 88 կմ է։ Ավազանի տարածքը 632 կմ2։ Հոսում է Տիգիլսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Ուկրաինայի Չայկովսկու անվան ազգային երաժշտական ակադեմիա
Պատմություն
Կոնսերվատորիան զբաղեցնում է 1890-ական թվականներին կառուցված «Կոնտինենտալ հյուրանոցի» շենը։ Շենքն ավերվել է Երկրորդ համաշխարհային պատերազմի ժամանակ և վերակառուցվել է 1955 թվականին և շենքին ավելացվել է համերգասրահ (ճարտարապետներ՝ Լ. Կատոկ, Յա. Կրասնի)։
Արտաքին հղումներ
Կատեգորիա:Ուկրաինայի համալսարաններ
Ուրգիվայամ
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Aina mun pitää
Aina Mun Pitää, ֆիննական երգ, որը ներկայացվել է Եվրատեսիլ 2015 երգի մրցույթում։ Երգը կատարում են «Pertti Kurikan Nimipäivät» խումբը, որը կազմված է չորս անդամից։
Տեղեկատվություն երգի մասին
«Aina Mun Pitää» երգի տևողությունը 85 վայրկյան է, որը հայերեն կոչվում է «Ես միշտ ստիպված եմ լինում» ։
Խմբի կազմում մտավոր խնդիրներ ունեցող չորս տղամարդ են։ Իրենց իսկ ստեղծագործությունները կատարելով՝ նրանք կարճ ժամանակում մեծ հեղինակություն վաստակեցին։ Խումբը համերգային շրջագայություններ է ունեցել ԱՄՆ-ում, Մեծ Բրիտանիայում, Գերմանիայում ու էլի շատ երկրներում։ Նրանց մասին պատմող վավերագրական ֆիլմն էլ բազմաթիվ փառատոների է մասնակցել ու արժանացել գլխավոր մրցանակների։
PKN անվանումով քառյակը Եվրատեսիլին մասնակցելու համար ընտրվել է ֆիննական հեռուստադիտողների քվեարկությամբ ։
Խումբը առաջին փանք-համույթն է, որը ելույթ է ունենալու Եվրատեսիլի բեմում։
Արտաքին հղումներ
Կատեգորիա:Եվրատեսիլ 2015 երգի մրցույթի երգեր Կատեգորիա:Ֆինլանդիա Կատեգորիա:Սիմվոլներ
Արագուաինայի գավառ
Արագուաինայի գավառ (Microrregião da Araguaína) գավառ Բրազիլիայում, մտնում է Տոկանտինս նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 260 490 մարդ 2006 թվականի տվյալով։ Զբաղեցված տարածքը 26 493,499 կմ²։ Բնակչության խտությունը 9,8  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Տոկանտինս նահանգի գավառներ
Դավիդ Ալաբա
{{Ֆուտբոլիստ {{դրոշ|Նիգերիա}} Նիգերիա {{դրոշ|Ֆիլիպիններ}} Ֆիլիպիններ }} }} }} }} Դավիդ Ալաբա (David Olatokunbo Alaba, ), ավստրիացի ֆուտբոլիստ, Մյունխենի Բավարիայի և Ավստրիայի հավաքականի ձախ պաշտպանի։
Ընտանիք
Ալաբան իր ծագմամբ աֆրիկացի է, մայրը՝ ֆիլիպինցի է, իսկ հայրը՝ նիգերիացի։ Մայրը մասնագիտությամբ՝ բուժքույր է, իսկ հայրը՝ դիջեյ ։
Ակումբային
Դավիդ Ալաբան իր կարիերան սկսել է Վիենայի Աուստրիա ակումբ պատանեկան կազմում։ Արդեն 2008 թվականին նա խաղում էր 1-ին թիմում, որպես պահեստային խաղացող։ Անցկացնելով 5 խաղ Աուստրիայի կազմում, տեղափոխվեց «Մյունխենի Բավարիա»։ 2009/2010 մրցաշրջանում առաջինների մեկն էր, ով խաղում էր «/Բավարիայի» երկրորդ կազմում։ Նրա դեբյուտը հիմնական կազմում տեղի ունեցավ 2009 թվականին, Գերմանիայի երրորդ լիգայի՝ Դրեզդենի Դինամո կոչվող ակումբի դեմ։ Օգոստոսի 29-ին Դավիդ Ալաբան խփեց իր առաջին գնդակը Բավարիայի պահեստայինների կազմում։ Այդ ժամանակ Ալաբան հայտավորվել էր նաև Չեմպիոնների լիգայի հիմնական կազմում։ 2010 թվականի հունվարին Դավիդը հաճախում էր պարապմունքների Բավարիայի հիմնական կազմում։
Փետրվարի 10-ին տեղի ունեցավ Ալաբայի դեբյուտը Բավարիայի հիմնական կազմում, Գերմանիայի գավաթի խաղարկության ընթացքում դուրս գալով խաղադաշտ 59-րդ րոպեին, Քրիստիան Լեյլի փոխարեն, Գրոյտեր Ֆյուրտի դեմ հանդիպման ժամանակ։ Մի քանի րոպեից Դավիդը կատարեց գոլային փոխանցում Ֆրանկ Ռիբերիին։ Ալաբան դարձավ Բավարիայի պատմության ընթացքում ամենաերիտասարդ ֆուտբոլիստը, ով խաղացել է պաշտոնական խաղերում։ Այդ ժամանակ նրա տարիքը կազմել է 17 տարեկան, 7 ամսական և 8 օրական։ Մարտի 6-ին, 25-րդ տուրի, Քյոլնի դեմ հանդիպման ընթացքում տեղի ունեցավ նրա դեբյուտը՝ Բունդեսլիգայում, 73-րդ րոպեին փոխարինման դուրս գալով Դիեգո Կոնտենտոյի փոխարեն։ 3 օրից տեղի ունեցավ Ալաբայի դեբյուտը նաև Չեմպիոնների Լիգայում։
2011 թվականի հունիսի 10-ին Ալաբան կնքեց պայմանագիր Բավարիայի հետ, մինչև 2015 թվականը։
2013 թվականի ապրիլի 2-ին Յուվենտուսի դեմ հանդիպման ժամանակ Ալաբան խփեց Չեմպիոնների Լիգայի պատմության ամենաարագ գոլերից մեկը։ Այդ գոլը խփվեց հանդիպման 25-րդ վայրկյանին։
Հավաքականում
Դավիդ Ալաբայի դեբյուտը Ավստրիայի հավաքականում տեղի ունեցավ 2009 թվականին հոկտեմբերի 14-ին, 17 տարեկան հասակում։ Այդ խաղը 2010 թվականի աշխարհի առաջնության նախընտրական փուլի Ֆրանսիայի դեմ հանդիպումն էր, որտեղ նա դուրս եկավ փոխարինման 79-րդ րոպեին։
Ակումբի կազմում
Բավարիա
Արտաքին հղումներ
Կատեգորիա:Ավստրիացի ֆուտբոլիստներ Կատեգորիա:Ավստրիայի հավաքականի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Հոֆենհայմի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:ՈՒԵՖԱ Եվրո 2020-ի ֆուտբոլիստներ
Բրուս է Վիլարե
Բնակչությունը 2008 թվականի դրությամբ կազմում է 315 մարդ, բնակչության խտությունը` 28.23 մարդ/կմ²։ Բնակավայրը զբաղեցնում է 11.16 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 135 կմ արևմուտք, Կարկասոն քաղաքից` 17 կմ հյուսիս-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 196 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 49։ Ակտիվության ցուցանիշը կազմում է 75,0 %։ 147 աշխատունակ մարդկանցից աշխատել է 127 անձ (68 տղամարդ և 59 կին)։ Գործազուրկ են եղել 20 անձ (12 տղամարդ և 8 կին)։ 49 անաշխատունակներից 14-ը եղել են աշակերտներ կամ ուսանողներ, 21-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բերնի Մակ
Բերնարդ Ջեֆֆրի Մակկալոխ (Bernard Jeffrey McCullough, ), ավելի հայտնի Բերնի Մակ բեմական անվամբ (Bernie Mac),  ամերիկացի դերասան և կատակերգու։ Ծնվել և մեծացել է Չիկագոյում, որտեղ սկսել է իր սթենդափ-կատակերգուի կարիերան և մեծ ճանաչում ձեռք բերել։ 1995 թվականին Մակը ղեկավարում էր HBO հեռուստաալիքի «Կեսգիշերային Մակը» հեռուստաշոուն՝ սթենդափ ժանրում, իսկ 2001 թվականից մինչև 2006 թվականը Fox հեռուստաալիքը թողարկել է նրա «Բերնի Մակի Շոուն» սիթքոմը։ Բերնի Մակը խաղացել է երկրորդ պլանի դերեր կատակերգական ֆիլմերում, ինչպիսիք են՝ «Վատ Սանտա»-ն, «Չարլիի Հրեշտակներ. Միայն Առաջ»-ը, ինչպես նաև հայտնի էր ինչպես Օուշենի ընկերներից մեկը նույնանուն ֆիլմերում։ 2008 թվականին «Մադագասկար 2» մուլտֆիլմում ձայնագրել է Ալեքսի հորը և պրայդի առաջնորդ Զուբային։ Տվյալ մուլտֆիլմը նվիրված է Բերնի Մակի հիշատակին. Նա 3 ամիս չապրեց մինչև մուլտֆիլմի պրեմիերան։
2005 թվականից նա բոլորից գաղտնի է պահել իրեն վարակած սարկոիդոզը, մահացել է 2008 թվականի օգոստոսին թոքաբորբի սրացումից։
2017 թվականի փետրվարի 14-ին «Rolling Stone»-ը Բերնի Մակին անվանել է բոլոր ժամանակների 50 լավագույն կատակալեզուներից 41-րդը ։
Ֆիլմագրություն
1992-2009 թվականների ընթացքում նկարահանվել է բազմաթիվ ֆիլմերում, այդ թվում՝ «Փող, փող և դարձյալ փող», «Ո՞վ է այս մարդը», «Ուրբաթ», «Օուշենի տասնմեկ ընկերները», «Օուշենի տասներկու ընկերները», «Օուշենի տասներեք ընկերները», «Պետության ղեկավարը», «Տրանսֆորմերներ», «Մադագասկար 2», «Բլյուզմեններ»։
Հղումներ
Կատեգորիա:Հոկտեմբերի 5 ծնունդներ Կատեգորիա:1957 ծնունդներ Կատեգորիա:Անձինք այբբենական կարգով Կատեգորիա:Չիկագո քաղաքում ծնվածներ Կատեգորիա:Օգոստոսի 9 մահեր Կատեգորիա:2008 մահեր Կատեգորիա:Չիկագո քաղաքում մահացածներ Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Թոքաբորբից մահացածներ Կատեգորիա:Ամերիկացի կատակերգուներ Կատեգորիա:Ամերիկացի սցենարիստներ Կատեգորիա:Ամերիկացի կինոդերասաններ Կատեգորիա:20-րդ դարի ամերիկացի երաժիշտներ Կատեգորիա:Բեմական կեղծանուններ Կատեգորիա:Ամերիկացի հեռուստապրոդյուսերներ
Կամնիկ
Կամնիկ (սլովեներեն՝ Kamnik, Stein կամ Stein in Oberkrain), քաղաք Սլովենիայի հյուսիսային մասում։ Նույնանուն համայնքի վարչական կենտրոնն է, Սլովենիայի հնագույն քաղաքներից մեկը ։ Ընկած է Կամնիկյան Ալպերի ստորոտին, Կամնիշկա Բիստրիցա (Kamniška Bistrica) և Նևլիցա (Nevljica) գետերի ափին։ Սննդի արդյունաբերության կենտրոն է։ Հարուստ է պատմաճարտարապետական հուշարձաններով. հին քաղաքամասը՝ միջնադարյան բազմաթիվ կառույցներով, մասամբ պահպանվել է։ Հիշարժան են հատկապես երեք ամրոցները՝ Մալի, Ստարի, Զապրիցե անվանումներով, բարոկկո ոճով կառուցված եկեղեցին, ֆրանցիսկյան և ուրսուլյան վանքերը...
2016 թվականի հունվարի 1-ի տվյալներով բուն քաղաքի բնակչության թվաքանակը եղել է 13 768 ։
Անվանի կամնիկցիներ
Notable people that were born or lived in Kamnik include:
Արտաքին հղումներ
Կատեգորիա:Սլովենիայի բնակավայրեր Կատեգորիա:Սլովենիայի քաղաքներ
Օդիշա (նահանգ)
Օդիշա նահանգ Հնդկաստանի արևելքում: Վարչական կենտրոնը Բհուբանեշվար քաղաքն է: Բնակչությունը 41 947 358 է: 2011 թվականի տվյալներով նահանգը բնակչության թվով 11-րդ տեղն է զբաղեցնում Հնդկաստանում: 2011 թվականի նոյեմբերի 4-ին նահանգի անվանումը պաշտոնապես Օրիսայից փոխարինվեց Օդիշայի:
Աշխարհագրություն
Օդիշայի տարածքը կազմում է 155.707 կմ²: Մեծությամբ 9-րդ նահանգն է Հնդկաստանում: Ըստ ֆիզիկական և աշխարհագրական բնութագրերի՝ նահանգը կարելի է բաժանել հինգ շրջանի՝ 1. արևելքում՝ ափամերձ հարթավայրերը, 2. միջին բարձրունքները, 3. կենտրոնական սարահարթը, 4. արևմտյան բարձրավանդակը և 5. գետի հիմնական հովիտները: Ծովափնյա հարթավայրը ձգվում է Բենգալյան ծոցի ամբողջ ափով: Այն ներառում է ափամերձ բազմաթիվ խոշոր գետերի ու լճերի դելտաները: Արևելյան Գաթեր լեռնաշղթայի միջին լեռնային շրջանները և բարձրությունները զբաղեցնում են նահանգի տարածքի երեք չորրորդ մասը: Ծովի մակարդակից բարձրությունը կազմում է 900 մետր: Արևմտյան լեռնաշխարհը մի փոքր ցածր է և ունի ընդամենը 153-ից 305 մ բարձրություն ծովի մակարդակից:
Նահանգի ամենամեծ գետը Մահանադին է: Սկիզբ է առնում Չաթիսգար նահանգից, հոսում է Օդիշայի տարածքով և թափվում է Բենգալյան ծոց: Երկարությունը 860 կմ է:
Պատմություն
Օդիշան համարվում է Հնդկաստանի Կալինգա նահանգի առանցքը ու այն սակավաթիվ նահանգներից մեկը, որը Չանդրագուպտա Մաուրյայի նվաճումների ու արշավանքների ժամանակաշրջանում պահպանել է իր անկախությունը: Ավելի վաղ ժամանակաշրջանի պատմության մասին տեղեկություններ կարելի է գտնել «Փղերի քարանձավ» կոչված վայրից: Տեղեկություններ կան Կալինգա նահանգի թագավոր Նանդարաջայի մահապատժի մասին: Ըստ արձանագրության՝ Նանդարաջան համարվում է «Նանդա» դինաստիայի ժառանգորդ, և որ նա կռվել է Ալեքսանդր Մակեդոնացու դեմ նրա Հնդկաստան կատարած արշավանքի ժամանակ:
Ամեն դեպքում մ.թ.ա. III դարի երկրորդ քառորդում Օդիշան համարվում էր անկախ: Մաուրյան պետության թագավոր Աշոկան պատերազմ է սկսել իր կառավարման ութերորդ տարում ՝ մ.թ.ա 261 թվականին և նվաճել է Կալինգան : Ըստ աղբյուրների՝ պատերազմի հետևանքով սպանվել է 100 հազարից ավելի մարդ, ներառյալ կանայք և երեխաներ: Ասվում է, որ պատերազմի արդյունքում տեղի ունեցած արյունահեղություններն ու սպանությունները մեծապես ազդել են Աշոկայի վրա : Օդիշա նահանգի քաղաքներից Բրահամպուրը եղել է Պուրավայան դինաստիայի մայրաքաղաքը մ.թ.ա 4-րդ դարի վերջերին: Մ.թ.ա 4-րդ դարից այլևս Պուրավյան դինաստիայի վերաբերյալ տեղեկությունները սակավ են: Կա վարկած, որ նվաճվել է Յաուդհեյա պետության կողմից: Նրանք իրենց ներկայացնում էին որպես Մաուրյաններ: Ավելի ուշ, Սովմասշյան արքայատոհմի արքաները սկսել են միավորել շրջանի նահանգները: Յայաթ 2-րդ թագավորի օրոք տարածաշրջանը ինտեգրվել է մեկ թագավորության մեջ: Ենթադրաբար հենց Յայաթ 2-րդ թագավորն է կառուցել Բհուբանեշվարի հայտնի Լինգարաջայի տաճարը: Սովմաշյան դինաստիային փոխարինել է Արևելյան Գանգայի դինաստիան: Տոհմի ուշագրավ թագավորներն են եղել Անանտավարման Չոդագանգան, որը վերակառուցել է Պուրի քաղաքի հայտնի Ջագաննաթ տաճարը, Նարասինգա Դևա Առաջինը, որը կառուցել է Կոնարակի արևի տաճարը և այլն: Արևելյան Գանգայի դինաստիային հաջորդել է Գաջաբաթիի թագավորությունը: Գաջաբաթիի թագավորությունը դիմակայել է Մեծ մողոլների կայսրության նվաճողական արշավանքներին մինչև 1568 թվականը, երբ պարսկական Մուղալի կայսրությունը գրավեց այն: Մուկունդա Դևան, որը համարվում է Կալինգայի վերջին անկախ թագավորը, պարտվել և մարտում սպանվել է ապստամբ Ռամաչանդրա Բհանջայի կողմից : 1751 թվականին Բենգալի Ալիվարդի խանը շրջանը հանձնեց Մարատհական կայսրությանը:                                                            Բրիտանացիները օկուպացրել են Հյուսիսային Կիրկասի շրջանը, այնուհետև 1760 թվականին «Կարանտիկյան երկրորդ պատերազմի» արդյունքում աստիճանաբար Օդիշան և հարակից շրջանները միացվեցին Մադրասի նախագահության մեջ : 1803 թվականին անգլո-մարաթական պատերազմի արդյունքում բրիտանացիները հեռացրեցին իրենց զորքերը Օդիշայի տարածքից: Օդիշայի հյուսիսային և արևմտյան շրջանները ներառվեցին  Բենգալի նախագահության կազմում :                               1866 թվականին Օդիշայում բռնկված սովի պատճառով մահացել է ավելի քան 1 միլիոն մարդ: Սովից հետո ձեռնարկվեցին ոռոգման լայնածավալ ծրագրեր:                        1936 թվականի ապրիլի 1-ին Բիհարը և Օրիսան բաժանվել են առանձին նահանգների:  Հնդկաստանի անկախացումից հետո՝ 1947-ի օգոստոսի 15-ին, արքայական 27 իշխանություն ստորագրել են Օրիսայի՝ Հնդկաստանին միանալու փաստաթուղթը :
Ճարտարապետություն
Հին շրջանը անցյալի մասին հիշողություն է պահում պատմական մի շարք հուշարձաններում: Նահանգի տարածքում կան շատ տեսարժան վայրեր, առավել հայտնի են Կոնարակի արևի տաճարը, Ջագաննաթի տաճարը Պուրի քաղաքում, Լինգարաջա տաճարը Բհուբանեշվարում և այլն: Նահանգն ունի բավականին հետաքրքիր ճարտարապետական ավանդույթ : Օդիշի կրոնական շենքերի համար օգտագործվում է «Դեուլա» (Deuḷa) բառը: Առանձնացվում են տաճարների երեք ոճական տիպեր ՝ Ռեխա Դեուլան, Պիդա Դեուլան՝ կապված Վիշնուի, Շիվայի և Սուրիայի խորհրդանիշների հետ: Հիշելով «Անտառապատ լեռներ» ընդհանուր բնութագրական հինդու ոճը՝ Կալինգայի տաճարները կապված են նաև մարդու մարմնի անատոմիայի հետ, որն արտացոլվում է ինչպես դասավորության, այնպես էլ տերմինաբանության մեջ: Հին Կալինգյան թագավորության վարպետների մշակույթն ու գործը ներթափանցել են Շաքիզմի գաղափարախոսություն:
Խոհանոց
Օդիշայի խոհանցը ունի դարերից եկած ավանդույթներ: Շրի Ջագաննաթ տաճարի խոհանոցը աշխարհում ամենամեծն է՝ ավելի քան 1000 խոհարարով : Այնտեղ կան 752 կավե օջախ, որոնք նախատեսված են կերակրելու օրական 10․000 մարդու: Օդիշայում օշարակից պատրաստում են հատուկ աղանդեր՝ «Ռասգուլլա», որը ճանաչված է ամբողջ աշխարհում: «Չեննապոդան» նույնպես տարածված ուտեստ է Օդիշայում:
Ժողովրդագրություն
Ըստ 2011 թվականին Հնդկաստանում իրականացված մարդահամարի՝ Օդիշա նահանգի բնակչությունը կազմում է 41.974․218 մարդ, որից 21.212.136 (50.54%) տղամարդիկ են, իսկ 20.762.082-ը (49,46%)՝  կին: Բնակչության խտությունը կազմում է մեկ կիլոմետրում 270 մարդ: 2011 թվականի տվյալների  համաձայն՝ գրագիտության մակարդակը կազմում է 73%, ընդ որում ՝ տղամարդկանց 82% -ը, իսկ կանանց 64% -ը: 2004-2005 թվականներին աղքատության մակարդակը նահանգում կազմել է 57,15%: 2005 թվականից սկսած  պետությունը միջոցներ է ձեռնարկել և կտրուկ իջեցրել է աղքատության մակարդակը՝ հասցնելով 24,6 % -ի: Վերջին տվյալների համաձայն՝ աղքատության մակարդակը կազմում է 32,6 %  : 1996–2001 թվականների տվյալները ցույց են տվել, որ նահանգում կյանքի միջին տևողությունը 61,64 տարի է: Ծնելիության մակարդակը նահանգում կազմում է յուրաքանչյուր 1000 մարդու համար մեկ տարում 23,2 %: Մահացության մակարդակը յուրաքանչյուր 1000 մարդու համար տարեկան 9,1 %:
Տնտեսություն
Նահանգը ունի ածխի, երկաթի հանքաքարի, բոքսիտի, քրոմիտի և ալյումինի զգալի պաշարներ: Զարգացած են մետալուրգիան և նավթաքիմիական արդյունաբերությունը: Նահանգի համար կարևոր դեր են խաղում բարենպաստ աշխարհագրական, տրանսպորտային դիրքը և հսկայական առափնյա գիծը: Նահանգը գրավիչ է շատ ներդնողների համար, հատկապես հանքաարդյունաբերության և մետաղագործության ոլորտում: Զարգանում է նաև տեղատվական տեխնոլոգիաների (ՏՏ) արդյունաբերությունը:
Կրոն
Նահանգի բնակչության ճնշող մեծամասնությունը դավանում է Հինդուիզմ: Բնակչության որոշակի հատված էլ դավանում է Շիվայիզմ, Շատկիզմ, Վիշնուիզմ և այլն:
Արտաքին հղումներ
Կատեգորիա:Հնդկաստանի նահանգներ և տարածքներ
Հոհենակերիա անցողուն
Հոհենակերիա անցողուն, հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։
Նկարագրություն
Միամյա անցողուն բույս է, որի բարձրությունը 5–10 սմ է։ Տերևները գծային–նշտարաձև են։ Ծաղկաբույլը գլխիկանման է՝ տեղավորված համարյա արմատավզիկի մոտ։ Պտուղները խմբված են, հակաբրգաձև, դժվարությամբ մերիկարպների բաժանվող և ունեն 5–6 սմ երկարություն ։
Տարածվածություն
Հայաստանում հանդիպում է Երևանի ֆլորիստիկական շրջանում (Երևանի շրջակայք, Կոշ, Ուջան, Վեդի)։ Աճում է նաև Նախիջևանում, Արևելյան Անդրկովկասում, միջերկրածովյան ավազանի երկրներում, Անատոլիայում և Հարավային Իրանում ։
Էկոլոգիա
Աճում է ստորին և միջին լեռնային գոտիներում՝ ծովի մակարդակից 800–1500 մ բարձրությունների վրա, կավային քարքարոտ լանջերին, կիսաանապատում, տափաստանում, երրորդական կարմիր կավերի վրա։ Ծաղկում է ապրիլ ամսին, պտղաբերում՝ մայիսին ։
Պահպանություն
Վտանգված տեսակ է։ Արեալը մասնատված է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հիմնական սպառնալիքներ են՝ քաղաքաշինությունը, գյուղատնտեսական հանդակների ընդարձակումը, անասունների կողմից տրորումը։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES–ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Էրեբունի» պետական արգելոցի տարածքում ։
Վարդատերեփուկ Սոսնովսկու
Վարդատերեփուկ Սոսնովսկու, բարդածաղկավորների ընտանիքին պատկանող բույս։ Գրանցված է Հայաստանի Հանրապետության Կարմիր գրքում։
Նկարագրություն
Միամյա նուրբ բույս է։ Ունի 2–15 սմ բարձրություն։ Ցողունները բարակ են, թույլ ճյուղավորված, սովորաբար մերկ, միայնակ։ Տերևները պարզ են, հաստավուն, երկարավուն–նշտարաձև, թեթևակի գանգուր։ Զամբյուղները բարակ երկար կոթերով են, գագաթնային, երկարավուն–ձվաձև կամ գլանաձև։ Եզրերի ծաղիկները վարդագույն են, թեթևակի մեծացած և 3–7 մմ– ով գերազանցում են կենտրոնական ծաղիկներին։ Սերմնիկները նշտարաձև են, բաց դարչնագույն, խիտ մետաքսանման մազոտ, պապուսը ունի 2 մմ երկարություն ։
Տարածվածություն
Հայաստանում հայտնի է Երևանի ֆլորիստիկական շրջանում (Սուրենավան, Արմաշ, Երասխ, Ուրծի լեռնաշղթա)։ Աճում է նաև Նախիջևանում, Արևելյան Անդրկովկասում և Հյուսիսարևմտյան Իրանում ։
Էկոլոգիա
Հայաստանում աճում է ստորին և միջին լեռնային գոտիներում՝ ծովի մակարդակից 800–1700 մ բարձրությունների վրա, քարքարոտ, խճաքարոտ, քարաթափվածքային լանջերին, մերգելային կրաքարերի վրա, օշինդրային կիսաանապատի աղակալված տեղերում ։
Պահպանություն
Վտանգված տեսակ է։ Հայտնի է մեկ ֆլորիստիկական շրջանում։ Տարածման և բնակության շրջանների մակերեսը 500 կմ²-ից պակաս է։ Աճում է ինտենսիվ յուրացվող տարածքում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES–ի և Բեռնի կոնվենցիաների հավելվածներում ընդգրկված չէ։
Պահպանության համար գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Բարդածաղկավորներ Կատեգորիա:Ասպլենազգիներ Կատեգորիա:ՀՀ Կարմիր գրքում գրանցված բույսեր
Անոմալիզա
Անոմալիզա (Anomalisa), ամերիկյան անիմացիոն տիկնիկային ֆիլմ, որը նկարահանվել է 2015 թվականին։ Սցենարը գրել է Չարլի Կաուֆմանը` սեփական պիեսի հիման վրա։
Սյուժե
Գրքի հեղինակ Մայքլ Սթոունը տառապում է ինքնամփոփության զգացումից և մարդկանց հետ շփվելու անկարողությունից։ Գործնական ուղևորության ժամանակ նա հանդիպում է Լիզային, ով փոխում է նրա աշխարհայացը։
Արտադրություն
Նկարահանումների համար անհրաժեշտ միջոցներն ի սկզբանե հավաքվել են Kickstarter–ի միջոցով, որտեղ նախագիծը հավաքել է 406.237 ԱՄՆ դոլար։ Միևնույն ժամանակ հայտարարվել է, որ ֆիլմի տևողությունը կլինի 40 րոպե ։ Հաջող դրամահավաքից հետո, Starburns Industries ընկերությունը հատկացրել է հավելյալ ֆինանսավորում, և ֆիլմի տևողությունը երկարացվել է ։
Արձագանքներ
Մուլտֆիլմը բարձր է գնահատվել կինոքննադատների կողմից։ Rotten Tomatoes կայքում ֆիլմի վարկանիշը 92% է, որը հիմնված է 10/8.3 գնահատականով 148 գրախոսության վրա ։ RogerEbert.com կայքի վերլուծաբան Մէթ Սեիտցը ֆիլմը գնահատել է 4/3.5, Rolling Stone ամսագրի հայտնի քննադատ Փիթեր Տրևերսը ֆիլմը գնահատել է 4 աստղով, նշելով, որ Չարլի Կաուֆմանին հաջողվել է գլուխգործոց ստեղծել։ Metacritic կայքում ֆիլմի միջին ցուցանիշը կազմում է 88։
Ծանոթագրություններ
Կատեգորիա:Ամերիկյան մուլտֆիլմեր Կատեգորիա:Տիկնիկային մուլտֆիլմեր Կատեգորիա:2015 մուլտֆիլմեր Կատեգորիա:Անգլերեն մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2015 ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:2015 դրամա ֆիլմեր Կատեգորիա:Paramount Pictures ֆիլմեր
Աթանես Առաքելյան
Աթանես Առաքելյան, հայ դիրիժոր։ Երևանի Կոմիտասի անվան պետական կոնսերվատորիայի պրոֆեսոր։
Կենսագրություն
Աթանես Առաքելյանը ծնվել է 1955 թվականի հոկտեմբերի 22-ին Երևանում։ Ավարտել է Սայաթ-Նովայի անվան երաժշտական դպրոցի ջութակի դասարանը, Ռոմանոս Մելիքյանի անվան երաժշտական ուսումնարանի խմբավարական բաժինը, այնուհետև՝ Կոմիտասի անվան պետական կոնսերվատորիայի երգչախմբավարության բաժինը և ասպիրանտուրան և օպերային-սիմֆոնիկ դիրիժորության բաժինը ։
1985 թվականին ՀՀ մշակույթի նախարարությունը Առաքելյանին գործուղել է Մոսկվա՝ վերապատրաստման դասընթացների` ԽՍՀՄ ժողովրդական արտիստ, պրոֆեսոր Վլադիմիր Մինինի դասարան։ 1984-1988 թվականներին՝ Հայաստանի երգչախմբային ընկերության Արամ Տեր-Հովհաննիսյանի անվան երգչախմբի դիրիժոր։ 1988-1996 թվականներին աշխատել է Երևանի պետական երաժշտական մանկական թատրոնում։ Որպես դիրիժոր-բեմադրիչ իրականացրել է մի շարք մանկական օպերային և բալետային ներկայացումներ ։
1990 թվականից դասավանդում է Կոմիտասի անվան պետական կոնսերվատորիայի օպերային պատրաստման ամբիոնում, 2003 թվականից՝ նույն կոնսերվատորիայի պրոֆեսոր ։
1993-2008 թվականներին ղեկավարել է Ա. Բաբաջանյանի անվան երաժշտամանկավարժական քոլեջը։ 2005 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի դիրիժոր։ 2008 թվականից Հայաստանի երաժշտական ընկերության նախագահի տեղակալն է ։
Ծանոթագրություններ
Կատեգորիա:Հայ դիրիժորներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Խճանկար կամ Ջիգսո
Խճանկար կամ Ջիգսո (Gruppenpuzzle, Jigsaw technique) ուսուցման մեթոդ, որը հայտնագործվել է 1971 թվականին Տեխասի A&M համալսարանում ամերիկացի սոցիոլոգ և հոգեբան Էլիոթ Արոնսոնի կողմից։ Նպատակն էր թուլացնել ռասայական խմբավորումները բռնի կերպով ինտեգրված դպրոցներում  ։ «Խճանկար կամ Ջիգսո» մեթոդը համագործակցային ուսուցման մեթոդ է, որի կիրառության ժամանակ աշակերտները խորամուխ են լինում ուսումնական նյութի որոշակի հատվածի, որոշակի դրույթների և որոշակի հիմնախնդիրների մեջ և դրանք ուսուցանում իրենց դասընկերներին։ Այս մեթոդի կիրառման ժամանակ աշակերտները համագործակցային խմբերով միևնույն թեմայի շուրջ աշխատում են առանձին ուղղություններով։ Բոլոր խմբերի գործունեության արդյունքները միավորվում են և դառնում են ողջ դասարանի սեփականությունը։ Այսպիսով` նյութն ուսումնասիրվում է հատվածաբար կամ տարբեր կողմերից, ապա պատկերն ամբողջանում է, երբ միավորվում են խմբային աշխատանքների արդյունքները։ Մեթոդին բնորոշ հատկություններից է այն, որ սովորողները մեծ պատասխանատվություն են կրում միմյանց ուսումնառության համար, հանդես են գալիս և սովորողի, և սովորեցնողի դերերում։
Խճանկարի տեսակները
Գոյություն ունեն մեթոդի զանազան տարբերակներ.
«Խճանկար»-1
1. Թեման բաժանել առանձին ամբողջական մասերի, հատվածների։ Կարևոր է հաշվի առնել աշխատանքը կատարող աշակերտների գիտելիքները և, եթե անհրաժեշտ է, ընտրել տարբեր բարդության ու հագեցվածության հատվածներ։
2. Ստեղծել չորս-հինգ հոգուց բաղկացած համագործակցային խմբեր (նպատակային խմբեր ձևավորելիս հնարավորության դեպքում հաշվի առնել սովորողների հետաքրքրություններն ու ցանկությունները)։
3. Համագործակցային խմբերում մասնակիցներին համարներ են տրվում(1,2,3,4...):
4. Նույն համարները կրող մասնակիցները միավորվում են նոր` փորձագիտական խմբերում ( 1.1,1...; 2.2,2... և այլն)։ Յուրաքանչյուր փորձագիտական խմբի տրվում է առանձին առաջադրանք ( օրինակ` եթե նյութը հատվածների է բաժանվել, փորձագետների 1-ին խումբը կաշխատի նյութի առաջին հատվածի վրա, 2-րդ խումբը` երկրորդի և այլն)։ Խմբային աշխատանքների ընթացքը կախված է հատվածի, նյութի կամ ուսումնասիրվող ոլորտի առանձնահատկություններից։ Առանձին դեպքերում սովորողներն իրենք կարող են մշակել իրենց խմբի աշխատանքային պլանը։ Իսկ սա իր հերթին պայմանավորված է նրանով, թե «Խճանկար» մեթոդը դասի ընթացքում կամ ուսուցման մեջ ինչ տևողությամբ է կիրառվում։
5. Մեթոդի ամփոփիչ քայլն այն է, որ աշակերտները վերադառնում են համագործակցային խմբեր և հաշվետվություն են տալիս խմբին իրենց փորձագիտական խմբի ուսումնասիրած նյութի մասին` հանդես գալով նաև ուսուցանողի, սովորեցնողի դերում.
6. Ամփոփիչ փուլը առաջանում է, երբ համագործակցային խմբերը 2-3 րոպեի ընթացքում ամբողջ դասարանին իրենց նախընտրած ձևով ներկայացնում են թեման։
Ուսուցիչը թեմայի ամփոփման տարբեր հանձնարարություններ կարող է տալ («Ո՞րն էր ամենակարևորը», «Համառոտ ձևակերպե՛ք թեմայի գլխավոր գաղափարը», «Ինչի՞ վրա խումբն առավելագույն ուշադրություն դարձրեց»...): Այս քայլը հնարավորություն է տալիս միևնույն նյութն ամփոփել և գնահատել տարբեր տեսանկյուններից և մի քանի անգամ։
Մեթոդի նկարագրությունը
1. Աշակերտները աշխատում են 4 հոգանոց թիմերով (համագործակցային խմբերով)։ Խմբի անդամներին տրվում են տարբեր փորձագիտական թերթիկներ։ Փորձագիտական թերթիկներում զետեղված հարցերը նպատակ ունեն ուղղորդելու տվյալ աշակերտի ընթերցանությունը։ Թերթիկները տարբեր են, քանի որ հետագայում տարբերվելու են աշակերտների պարտականությունները։ Նրանք օգնելու են հիմնական խմբին` համակողմանի յուրացնելու իրենց վստահված և փորձագիտական թերթիկում նշված հատվածը։
2. Աշակերտներին տրվում է որոշակի ժամանակ` ամբողջ նյութը կարդալու համար։ Բոլորը պետք է նյութը կարդան ամբողջությամբ` հատուկ ուշադրություն դարձնելով այն հատվածներին, որոնք պատասխանում են իրենց փորձագիտական թերթիկում նշված հարցերին և համապատասխան գրառումներ անեն։
3. Աշակերտները վերախմբավորվում են ըստ թերթիկների` կազմելով փորձագիտական խմբեր, որտեղ նրանք քննարկում են թերթիկում նշված հարցերը։ Յուրաքանչյուր խմբում ընտրվում է քննարկումը վարող անձ։ Ուսուցիչն այդ ընթացքում շրջում է խմբերում որպես մասնակից, անհրաժեշտության դեպքում պարզաբանումներ անում։
4. Փորձագետները վերադառնում են իրենց նախնական համագործակցային խմբերը և ընկերներին սովորոցնում փորձագիտական խմբում յուրացրածը։ Փորձագետները ոչ միայն զեկուցում, այլև պատասխանում են հարցերին և հավաստիացնում, որ բոլորը յուրացրել են տվյալ հատվածը։
5.Վերջին քայլը գնահատումն է։ Ուսուցիչը կարող է առաջարկել աշակերտներին գրավոր նշել, թե ինչ ներդրում են իրենք ունեցել խմբի ընդհանուր աշխատանքում։
Մեթոդը կիրառման լայն հնարավորություններ ունի։ Այն հավասարապես կարող է օգտագործվել բոլոր առարկաների դասերին։ Առավել նպատակահարմար է կիրառել հատկապես ծավալուն, փաստերով ու տվյալներով հագեցած նյութերի վրա աշխատելիս։ «Խճանկարը» հիմնականում դասի իմաստի ընկալման փուլի մեթոդ է, որը, սակայն, ներառում է նաև կշռադատման փուլը։
Մեթոդի սահմանափակությունները
- անհրաժեշտ ռեսուրսների ոչ բավարար քանակ,
Սիգնե Հեբբե
Սիգնե Հեբբե (Signe Hebbe, ), շվեդ օպերային երգչուհի (սոպրանո) և ուսուցիչ։
Կենսագրություն
Սիգնե Հեբբեն ծնվել է Վենդելա և Կլեմենս Հեբբեների ընտանիքում 1937 թվականին։ Երիտասարդ տարիքում նա մնացել է առանց հոր, որը սնանկանալով լքել է ընտանիքը և մեկնել արտասահման։
11 տարեկանում Սիգնեն ընդունվել է Թագավորական օպերային կից դպրոց։ Նա դերասանություն է սովորել Կարոլինա Բոկի մոտ, իսկ երաժշտություն սովորել է Լինդբլադի դաշնամուրի դպրոցում։ 1852-1854 թվականներին սովորել է Բեռլինի կոնսերվատորիայում։
Սիգնեն առաջին անգամ որպես դերասանուհի հանդես է եկել 1855 թվականին Թագավորական դրամատիկական թատրոնում։ Բայց նրա ձայնը համարվել է ոչ հարմար թատերական դերերի համար, ուստի նա շարունակել է սովորել երգեցողություն։ 1856 թվականին նա ընդունվել է Փարիզի կոնսերվատորիա, որտեղ նա դարձել է առաջին սկանդինավցի ուսանողը, որը ոսկե մեդալ է ստացել կոնսերվատորիայից։ Փարիզի կոնսերվատորիայում նա որոշ ժամանակ դասավանդել է պլաստիկա, և նրա ուսանողներից մեկը, երբ ժամանակավորապես փոխարինել է մեկ այլ ուսուցչի, Սառա Բեռնարն էր։ Հետագայում Սիգնեն Միլանում երգեցողության վարպետություն է սովորել Ֆրանչեսկո Լամպերտիի մոտ, իսկ թատերական արվեստ` Ադելաիդա Ռիստորիի և Էռնեստո Ռոսսիի մոտ։
Նրա դեբյուտը որպես օպերային երգչուհի տեղի է ունեցել Ֆրանկֆուրտում, 1861-1862 թվականներին նա հանդես է եկել Մանհեյմի ազգային թատրոնում։ 1864 թվականից մինչև 1879 թվականը Սինգեն ճամփորդել է Եվրոպայում, ելույթներ ունեցել Ստոկհոլմում, Կոպենհագենում, Փարիզում, Վարշավայում, Ժնևում, Միլանում, Հելսինկիում և Օսլոյում։ Նրա ներկայացումները քննադատվել են, քանի որ նա իր հերոսուհիներին տվել է ավելի մեծ անկախություն, քան թույլատրվում էր օպերային ավանդույթներով։
Սիգնե Հեբբեն նաև մանկավարժական գործունեություն է ծավալել։ 1871-1925 թվականներին նա ուսուցանել է երգեցողություն, 1877 թվականին նա բացել է իր սեփական դպրոցը, որտեղ դասավանդել է խոսքի, երգի, պլաստիկայի տեխնիկան։ 1883 թվականից աշխատել է Dramatens elevskola-ում (Թագավորական դրամատիկական թատրոնի դպրոց), 1886-1888 թվականներին դասավանդել է Շվեդիայի թագավորական երաժշտական ակադեմիայում, իսկ մոտ 1900 թվականին՝ Թագավորական դրամատիկական թատրոնում։ Նրա ուսանողների թվում եղել են Ջոն Ֆորսելը, Մատիլդա Յունգսեթդը և Կարոլինա Էստբերգը։
Սինգե Հեբբեն մահացել է Ստոկհոլմում, 1925 թվականին, 87 տարեկանում։ Նա թաղված է Նոռա գերեզմանատանը։
Գրականություն
Կատեգորիա:Շվեդիայի երաժշտության թագավորական ակադեմիայի անդամներ Կատեգորիա:Շվեդ օպերային սոպրանոներ Կատեգորիա:Ֆեմինիստներ Կատեգորիա:Շվեդ դերասանուհիներ Կատեգորիա:Շվեդ ֆեմինիստներ Կատեգորիա:Ֆեմինիստ երաժիշտներ
Ուրց (գետ)
Ուրց (Урц), գետ Կամչատկա թերակղզի, Ռուսաստանում։ Գետի երկարությունը մոտ 70 կմ։ Ավազանի տարածքը 689 կմ2։ Թափվում է Կամչատկա գետի աջ ափին՝ 449 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Ծղիկային նյարդի ճզմում
Ծղիկային նյարդի ճզմումը մի վիճակ է, որի դեպքում ծղիկային նյարդը մեխանիկորեն սեղմվում կամ ճմլվում է, ինչը հանգեցնում է ձեռքի ճկույթի և մատանեմատի ցավի, թմրածության և/կամ թուլության։
Դասակարգում
Ծղիկային նյարդի ճզմումը դասակարգվում է ըստ ճզմման տեղակայման։ Վերին վերջույթի միջային մակերեսի երկայնքով անցնելիս ծղիկային նյարդն ընթանում է 2 փոքր թունելանման տարածություններով՝ խողովակներով, և հենց այդ տեղերում նյարդը կարող է ենթարկվել սեղմման կամ ճզմման։ Այսպիսով, ծղիկային նյարդի ճզմման առավել հաճախակի տեղակայումներն են արմունկը և դաստակը ։ Ծղիկային նյարդը կարող է ճզմվել նաև ավելի վերևում՝ կրծքավանդակի և պարանոցի շրջանում։
Թրանդուիլ
Թրանդուիլ, երևակայական հերոս Ջոն Ռոնալդ Ռուել Թոլքինի Միջերկրի աշխարհից։ Նա օժանդակ կերպար է «Հոբիթ կամ գնալն ու գալը» վեպում, որտեղ հանդես է գալիս որպես Էլֆերի արքա։ Հիշատակվում է նաև «Մատանիների տիրակալը»-ում, «Սիլմարիլիոնում» և «Անավարտ պատմություններում»։ Ըստ Թոլքինի նկարագրության՝ Թրանդուիլը աշնանը կրում է թագ՝ պատրաստված կարմիր տերևներից և հատապտուղներից, իսկ գարնանը՝ նմանատիպ թագ՝ ծաղիկներից։ Ինչպես մնացած բոլոր Սինդարները, նա նույնպես անմորուս է, բարձրահասակ և մոխրագույն աչքերով։
Ծղիկային նյարդի ճզմում
Դասակարգում
Ծղիկային նյարդի ճզմում կարող են հարուցել հետևյալ պատճառները կամ կառույցները.
Թրանդուիլ
Կենսագրություն
Թրանդուիլը սինդարներից կամ մոխրագույն էլֆերից մեկն է։ Չնայած նրան, որ նրա ծննդյան թիվն ու վայրն անհայտ են, հնարավոր է, որ նա ծնվել է Բելերիանդում, Միջերկրի Առաջին դարաշրջանի ընթացքում ։ Առաջին դարաշրջանիի վերջում Ցասման Պատերազմից(War of Wrath) ավերվեց Բելերիանդի մեծ մասը, որի պատճառով Սինդարները գաղթեցին դեպի Միջերկիր։ Անցնելով Մառախլապատ Լեռները, Անդուին գետին սահմանակցող թավուտներում նրանք գտան Սիլվան էլֆերի բնակավայրը, որտեղ արժանացան ջերմ ընդունելության։ Սինդարներից ոմանք դարձան անգամ Սիլվանների արքայազներ։ Արքայազներից մեկն էր նաև Թրանդուիլի հայր Օրոֆերը, ում թագավորությունը ներառում էր Մեծ Գրինվուդի (Greenwood the Great) հարավային մասը, որը հետագայում ստանում է Սև անտառ (Mirkwood) անվանումը։
Ծղիկային նյարդի ճզմում
Արմնկային թունելի համախտանիշ
Արմնկի հատվածում ծղիկային նյարդը ամենից հաճախ ճզմվում է արմնկային (կուբիտալ) թունելում, ինչը կոչվում է արմնկային թունելի համախտանիշ։ Այդ թունելը ձևավորվում է բազկոսկրի միջային վերկոճով, ծղիկոսկրի արմունկելունով և դաստակի ծղիկային ծալիչ մկանի բազկային և ծղիկային գլխիկները միմյանց միացնող ջլային աղեղով ։ Թեև շատ դեպքերում վնասվածքներն աննշան են լինում և ժամանակի ընթացքում ինքնուրույն անցնում են, սակայն քրոնիկ սեղմումը կամ կրկնվող վնասվածքները կարող են հանգեցնել ավելի տևական խնդիրների։ Ամենից հաճախ դիտվում են նմանատիպ սցենարներ՝
Թրանդուիլ
Կենսագրություն
Երկրորդ դարաշրջանի վերջին Թրանդուիլն իր հոր և իրենց մեծ բանակի հետ միացավ մարդկանց և էլֆերի Վերջին Միությանը՝ պատերազմելու ընդդեմ Սաուրոնի։ Սիլվան էլֆերը ծանր կորուստներ տվեցին։ Դագորլադի մարտում Մորդորի Սև Դարպասի (Black Gate of Mordor) մոտ սպանվեց նաև Օրոֆերը։ Շարնակելով պատերազմել՝ Թրանդուիլը, ով այժմ թագավոր էր, ղեկավարեց բանակի մնացորդները, որի միայն մեկ երրորդը կարողացավ հետ վերադառնալ դեպի իրենց տունը թևուտներում ։ Երրորդ դարաշրջանի ընթացքում Թրանդուիլի ժողովուրդը գաղթեց դեպի հյուսիս, հատկապես 1000 թ․-ից հետո, երբ հարավում ստվեր էր իջել։ Թրանդուիլի ժողովուրդը վերջապես բնակություն հաստատեց Սև անտառի հյուսիս-արևելքում՝ Անտառային գետի (Forest River) շրջակայքում։ Այստեղ նրանք կարողացան հետ մղել Դոլ Գուլդուր սարսափելի ամրոցից եկող չար ուժերը և ապրել խաղաղության մեջ, ինչպես անտառում, այնպես էլ իրենց սարքած ստորերկրյա ահռելի փոսերում։
Ծղիկային նյարդի ճզմում
Ծղիկային թունելի (Գիյոնի խողովակի) համախտանիշ
Ծղիկային նյարդի ճզմումը դաստակի՝ Գիյոնի խողովակ կոչվող հատվածում կոչվում է Գիյոնի խողովակի համախտանիշ կամ ծղիկային թունելի համախտանիշ ։ Այդ տեղամասում ծղիկային նյարդի ճզմման հայտնի պատճառներից են տեղային վնասվածքը, կոտրվածքները, գանգլիոնը, ինչպես նաև կրկնվող վնասվածքը հեծանվի ղեկի բռնակներն ամուր բռնող մոլի հեծանվորդների մոտ ։ Ծղիկային նեյրոպաթիայի այս ձևը ներառում է աշխատանքի հետ կապված երկու համախտանիշներ՝ այսպես կոչված «հիպոթենարի մրճային համախտանիշը», որը լինում է մուրճով աշխատողների մոտ և «մասնագիտական նյարդաբորբը», որը լինում է սեղանի մակերեսին կրկնվող, երկարատև ու կոպիտ սեղմման արդյունքում։
Կլինիկական պատկեր
Ընդհանուր առմամբ, ծղիկային նեյրոպաթիան հանգեցնում է այդ նյարդի կողմից նյարդավորվող տեղամասերում ի հայտ եկող ախտանշաններով՝ ախտահարելով ճկույթը, մատանեմատի ծղիկային կեսը, ինչպես նաև ձեռքի ներքին (սեփական) մկանները։